LV Eiropas Savienības Oficiālais Vēstnesis C 481/21

Pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2016/C 481/11)

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

VIENOTS DOKUMENTS

Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (*1)

VITELLONI PIEMONTESI DELLA COSCIA

EK Nr.: IT-PGI-0005-01198 – 18.2.2014.

AĢIN ( X ) ACVN ( )

1. Nosaukums

Vitelloni Piemontesi della coscia

2. Dalībvalsts vai trešā valsts

Itālija

3. Lauksaimniecības produkta vai pārtikas produkta apraksts

3.1. Produkta veids

1.1. grupa. Svaiga gaļa (un subprodukti)

3.2. Apraksts par produktu, uz kuru attiecas 1. punktā minētais nosaukums

Ar aizsargāto ģeogrāfiskās izcelsmes norādi Vitelloni Piemontesi della coscia apzīmē gaļu, kas iegūta, nokaujot Piemontese šķirnes vīriešu un sieviešu kārtas liellopus, kas ierakstīti attiecīgajā ciltsgrāmatā, vai abu ciltsgrāmatā ierakstītu vecāku pēcnācēji; to vecums ir lielāks par 12 mēnešiem, un tie no atšķiršanas līdz nokaušanai audzēti un nobaroti ražošanas apgabalā.

Liemeņus, no kuriem iegūst Vitelloni Piemontesi della coscia gaļu, novērtē pēc “Kopienas liellopu liemeņu klasifikācijas tabulas”. Kategorijas: A – tādu nekastrētu vīriešu kārtas jaunu liellopu liemeņi, kas vēl nav sasnieguši 24 mēnešu vecumu; C – kastrētu vīriešu kārtas liellopu liemeņi; E – citi sieviešu kārtas liellopu liemeņi. Muskuļaudu klases: S, E un U. E kategorijai ir pieļaujama R klase.

Nobarojuma pakāpe: 1, 2. Atdzisušu liemeņu svaram jābūt lielākam par: A kategorijai – 360 kg, E kategorijai – 260 kg, C kategorijai – 320 kg.

Vīriešu kārtas liellopu kautiznākumam jābūt vismaz 62 %, bet sieviešu kārtas liellopu un kastrētu dzīvnieku kautiznākumam – 59 %.

Nogatavināšanas perioda ilgumam, skaitot no nokaušanas, jābūt vismaz četras dienas.

Liemeņu pH 24 stundas pēc nokaušanas jābūt zemākam par 6. Liemeņu pH mēra Longissimus thoracis muskulī.

Gaļas krāsa var būt no sārtas līdz spīdīgi gaišsarkanai.

3.3. Izejvielas (tikai pārstrādātiem produktiem)

—

3.4. Dzīvnieku barība (tikai dzīvnieku izcelsmes produktiem)

Pēc atšķiršanas, kas notiek triju līdz astoņu mēnešu vecumā, un līdz nokaušanai liellopiem izēdina noteiktu daļu lopbarības un noteiktu daļu barības koncentrātu. Lopbarību vismaz 70 % apmērā iegūst dabiskajās vai kultivētajās ganībās, kas pieder pie ražošanas apgabala; izēdināmajiem barības koncentrātiem ir vienkāršs vai salikts sastāvs, un tiem, ja vajadzīgs, var pievienot minerālu un vitamīnu barību un spēkā esošajos tiesību aktos atļautās piedevas. Izēdināmajā barībā labībai un labības blakusproduktiem jābūt vairāk par 60 % no attiecīgās kopējās barības devas.

Lopbarību, kas aug ražošanas apgabalā, veido lielākoties graudzāles un pākšaugi, tai ir tik augsta barības vērtība, ka jūtami palielinās gan lietderīgā barības efektivitāte, gan pārējās, vairāk enerģētiskās barības asimilācija. Tas ir par iemeslu tam, ka to dzīvnieku barībā, kuri paredzēti produkta Vitelloni Piemontesi della coscia iegūšanai, iekļauj lielu daļu labības, kas arī izaudzēta ražošanas apgabalā un vajadzīga, lai apmierinātu šo liellopu paaugstinātās vajadzības pēc enerģijas. Šādā veidā ir iespējams iegūt liemeņus ar optimālu kautiznākumu, prasībām atbilstīgu tauku saturu, ievērojamu muskulatūras attīstību, labu glikogēna rezervi, kam ir būtiska nozīme liemeņu pH samazināšanā, kura nepieciešama gaļas optimālai uzglabāšanai.

3.5. Īpaši ražošanas posmi, kas jāveic noteiktajā ģeogrāfiskajā apgabalā

Liellopu audzēšana un nobarošana noris 4. punktā noteiktajā ģeogrāfiskajā apgabalā.

3.6. Īpaši noteikumi griešanai, rīvēšanai, iepakošanai u. c.

—

3.7. Īpaši noteikumi marķēšanai

Marķējumā ietilpst nosaukums Vitelloni Piemontesi della coscia vai nosaukuma logotips, apzīmējums “Aizsargāta ģeogrāfiskās izcelsmes norāde” un tā akronīms AĢIN, kā arī Eiropas Savienības simbols. Marķējumā jānorāda pārdošanas nosaukums “pieaudzis liellops”, kas paredzēts spēkā esošajos valsts normatīvajos aktos.

Nosaukuma logotips ir šāds:

4. Ģeogrāfiskā apgabala īsa definīcija

Vitelloni Piemontesi della coscia ražošanas apgabalu veido turpmāk norādītā administratīvā teritorija.

Pjemontas reģionā: Alessandria, Asti, Cuneo un Torino province. Biella provincē – šādu pašvaldību teritorija: Benna, Biella, Borriana, Camburzano, Candelo, Cavaglià, Cerretto Castello, Cerrione, Cossato, Crosa, Donato, Dorzano, Gaglianico, Graglia, Lessona, Magnano, Massazza, Mongrando, Mottalciata, Muzzano, Netro, Occhieppo Inferiore, Occhieppo Superiore, Pollone, Ponderano, Quaregna, Roppolo, Sala Biellese, Salussola, Sandigliano, Sordevolo, Strona, Valdengo, Verrone, Villanova Biellese, Vigliano Biellese, Viverone, Torrazzo, Zimone, Zubiena, Zumaglia. Novara provincē – šādu pašvaldību teritorija: Agrate Conturbia, Barengo, Bellinzago Novarese, Biandrate, Bogogno, Borgomanero, Borgo Ticino, Briga Novarese, Briona, Caltignaga, Cameri, Carpignano Sesia, Casaleggio Novara, Castellazzo Novarese, Cavaglietto, Cavaglio d’Agogna, Cressa, Cureggio, Fara Novarese, Fontaneto d’Agogna, Galliate, Gattico, Ghemme, Gozzano, Invorio, Landiona, Mandello Vitta, Mezzomerico, Momo, Novara, Oleggio, Oleggio Castello, Paruzzaro, Recetto, Romagnano Sesia, San Nazzaro Sesia, San Pietro Mosezzo, Sillavengo, Sizzano, Suno, Vaprio d’Agogna, Veruno, Vicolungo. Vercelli provincē – šādu pašvaldību teritorija: Albano Vercellese, Alice Castello, Arborio, Balocco, Bianze’, Borgo d’Ale, Buronzo, Carisio, Casanova Elvo, San Giacomo Vercellese, Cigliano, Crescentino, Crova, Desana, Fontanetto Po, Formigliana, Gattinara, Ghislarengo, Greggio, Lamporo, Lenta, Livorno Ferraris, Moncrivello, Palazzolo Vercellese, Ronsecco, Rovasenda, Saluggia, San Germano Vercellese, Santhia’, Trino, Tronzano Vercellese, Villarboit.

Ligūrijas reģionā: Savona provincē – šādu pašvaldību teritorija: Altare, Arnasco, Balestrino, Bardineto, Bormida, Cairo Montenotte, Calizzano, Carcare, Casanova Lerrone, Castelbianco, Castelvecchio di Rocca Barbena, Cengio, Cosseria, Dego, Erli, Giusvalla, Magliolo, Mallare, Massimino, Millesimo, Mioglia, Murialdo, Nasino, Onzo, Osiglia, Pallare, Piana Crixia, Plodio, Pontinvrea, Roccavignale, Sassello, Toirano, Urbe, Vendone, Zuccarello. Imperia provincē – šādu pašvaldību teritorija: Apricale, Armo, Aquila d’Arroscia, Aurigo, Borghetto d’Arroscia, Borgomaro, Caravonica, Castel Vittorio, Cesio, Chiusanico, Chiusavecchia, Cosio d’Arroscia, Diano Arentino, Diano San Pietro, Isolabona, Lucinasco, Mendatica, Montegrosso Pian Latte, Perinaldo, Pigna, Pieve di Teco, Pontedassio, Pornassio, Ranzo, Rezzo, Triora, Vessalico, Villa Faraldi.

5. Saikne ar ģeogrāfisko apgabalu

5.1. Ģeogrāfiskā apgabala specifika

Ūdens pārpilnība un auglīgā zeme ražošanas apgabalā ir ļoti labvēlīgi apstākļi, kas labi sader ar Vitelloni Piemontesi della coscia liellopu audzēšanas tradīciju. Šajā ģeogrāfiskajā apgabalā 90 % lauksaimniecībā izmantojamās zemes platības ir atvēlēti graudaugu un lopbarības ražošanai. Augsnes un klimatiskie apstākļi un irigācijai vajadzīgā ūdens pārpilnība šeit ļauj ražot barības līdzekļus ar lieliskām barības īpašībām gan enerģētiskās vērtības, gan proteīnu ziņā un arī tad, ja iegūst augstas ražas no hektāra, tāpēc var pienācīgi apmierināt Vitelloni Piemontesi della coscia prasības pēc augstvērtīgas barības saskaņā ar 5.2. punktā norādītajām produkta īpašībām. Noteiktā ģeogrāfiskā apgabala lopbarības un graudkopības produkcija ļauj pilnīgā izpausties Vitelloni Piemontesi della coscia liellopu ģenētiskajam potenciālam.

Ražošanas apgabala piemērotība lopbarības un graudkopības produktu ražošanai turklāt nodrošina ciešu un nostiprinājušos saikni starp Vitelloni Piemontesi della coscia zīdītājgovju audzēšanas posmiem, kurām atvēlētas galvenokārt ganību un lopbarības platības, un Vitelloni Piemontesi della coscia dzīvnieku nobarošanas posmu, kad atbilstīgi izmanto auglīgākos apvidos izaudzēto labību. Tātad starp barības līdzekļu ražošanas apgabalu un Vitelloni Piemontesi della coscia audzēšanu pastāv cieša saikne.

5.2. Produkta specifika

Vitelloni Piemontesi della coscia gaļu iegūst no liemeņiem, kuru svars ir lielāks par parasto liellopu liemeņu svaru, un pēc nokaušanas un gaļas atdalīšanas tiem ir lielāks kautiznākums, un kuru nobarojuma pakāpe taukaudu daudzuma ziņā ir zema vai ļoti zema. Šādi īpatņi no pārējiem liellopiem atšķiras arī pēc anatomiskajām un fizioloģiskajām īpašībām dabiskās ģenētiskās mutācijas dēļ, kas Pjemontā, Cuneo provincē konstatēta 1886. gadā. “Ciskas” raksturīga īpašība, ar ko šie īpatņi atšķiras, faktiski atkarīga no īpaša gēna, kas atrodas hromosomā 2 un pazīstams kā miostatīna gēns. Šādas ģenētiskās mutācijas dēļ minētais gēns vairs nespēj pildīt savu miostatīna ražošanas regulējošo funkciju, tādējādi nosakot muskuļaudu ārkārtēju attīstību, kas sevišķi labi redzama uz Vitelloni Piemontesi della coscia pakaļējām ceturtdaļām; tas pozitīvi ietekmē gaļas organoleptiskās īpašības, ko patērētāji vērtē augstāk, stipri pazemina lipīdu saturu, ir par iemeslu augstam proteīnu saturam un pozitīvi ietekmē gaļas krāsu, kas ir no sārtas līdz spīdīgi gaišsarkanai. Mutācija, iedarbodamās uz muskuļaudu, it īpaši ciskas muskuļu, attīstību, nosaka to, ka dzīvnieki labāk aug, to liemeņi sasniedz lielu svaru, tiem ir zema nobarojuma pakāpe taukaudu daudzuma ziņā un, it īpaši, lielāks gaļas iznākums pēc nokaušanas un gaļas atdalīšanas. Mutācijas noteiktais ģenētiskais potenciāls vislabāk izpaužas, pateicoties ēdināšanai, ko pārvalda lopkopji atbilstīgi gadu gaitā nostiprinājušās tradīcijai, kuras pamatā ir galvenokārt lietderīgi izmantotā vietējā lopbarība un labība.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Ciskas raksturīgās īpašības, kas aprakstītas 5.2. punktā un izpaužas ražošanas apgabalā, liellopu atlase, ko veic lopkopji, viņu nostiprinājušās spējas pārvaldīt un izaudzēt īpatņus, kam piemīt 3.2. punktā norādītās īpašības, ūdens pārpilnība un noteiktā ģeogrāfiskā apgabala zemes auglīgums, apzīmējums, kas jau pašā produkta nosaukumā atgādina par dzīvnieku šķirni un izcelsmes vietu, ir šīs gaļas ražošanas apstākļus noteicošie elementi.

Dzīvnieku audzēšana Vitelloni Piemontesi della coscia iegūšanai ir vides, genotipa un cilvēku zināšanu sinerģijas rezultāts, un tā ir iedzīvinājusies skaidri noteiktā teritorijas kontekstā. Patērētāji atzīst, ka Vitelloni Piemontesi della coscia gaļai, ko šajā apgabalā iegūst no šiem dzīvniekiem, ir noteikts vērtīgums gan produkta kvalitātes, gan apstrādes kvalitātes ziņā. Šo iemeslu dēļ patērētāji atzīst, ka Vitelloni Piemontesi della coscia gaļai ir stipri vien augstāka tirdzniecības vērtība nekā citiem šāda veida produktiem.

Nosaukumam Vitelloni Piemontesi della coscia ir nostiprinājusies reputācija jau no XX gadsimta sākuma, un tas tiek lietots ikdienas valodā un tirdzniecībā, kā par to liecina gan cenrāži, ko katru nedēļu izdod pazīstamākie ģeogrāfiskā apgabala tirgi, gan zinātniski pētījumi.

Piemēram minami šādi avoti:

— Fossano tirgus iknedēļas biļeteni, ko izdod kopš 1985. gada,

— Cuneo provinces Tirdzniecības, rūpniecības, amatniecības un lauksaimniecības kameras ikgadējie cenrāži kopš 1984. gada,

— no 1983. gada līdz 2008. gadam nozares žurnāla L’informatore Agrario nodaļā Mercati e Prezzi (“Tirgi un cenas”) iedaļā “liellopi” norādītas ar nosaukumu Vitelloni Piemontesi della coscia apzīmētā produkta cenas Cuneo tirgū,

— oficiālais nedēļas cenu saraksts Chiavasso vairumtirdzniecības tirgū kopš 1994. gada.

Apzīmējumu Vitelloni Piemontesi della coscia attiecībā uz šo gaļu lieto arī zinātniskās publikācijās, kā par to liecina šādi avoti:

— starptautiskajā zinātniskajā žurnālā Meat Scienze (89 (2011) 84.–90. lpp.) publicēts raksts ar nosaukumu Genetic parameters of carcass and meat quality traits of double muscled Piemontese Cattle, kurā nosaukums Vitelloni Piemontesi della coscia minēts 2. nodaļas Material and method 2.1. punktā Animal, beek samples and data,

— 9. un 13. lappuse R. Raimondi publikācijā I bovini piemontesi della “coscia” in rapporto al problema carne – Accademia Economico-Agraria dei Gergofili – ietvertas arī Vitelloni Piemontesi della coscia fotogrāfijas.

Viss iepriekš minētais liecina par Vitelloni Piemontesi della coscia gaļas nozīmi un vēsturisko tradīciju.

Atsauce uz specifikācijas publikāciju

(Regulas (EK) Nr. 510/2006 5. panta 7. punkts)

Valdība ir uzsākusi valsts iebildumu procedūru, priekšlikumu attiecībā uz AĢIN Vitelloni Piemontesi della coscia2013. gada 15. novembrī publicējot “Itālijas Republikas Oficiālā Vēstneša” (Gazzetta Ufficiale della Repubblica Italiana) 268. numurā.

Produkta specifikācijas konsolidētā redakcija ir pieejama šajā tīmekļa vietnē: http://www.politicheagricole.it/flex/cm/pages/ServeBLOB.php/L/IT/IDPagina/3335

vai

tieši atverot Lauksaimniecības un mežsaimniecības politikas ministrijas tīmekļa vietnes mājaslapu (www.politicheagricole.it), uzklikšķinot uz Prodotti DOP e IGP (ekrāna augšdaļas labajā pusē), tad uz Prodotti DOP, IGP e STG (ekrāna kreisajā malā) un, visbeidzot, uz Disciplinari di produzione all’esame dell’UE.

(1) OV L 343, 14.12.2012., 1. lpp.

(*1) Aizstāta ar Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām.